pythainlp/thai-wiki-dataset-v4 huggingface dataset:
สโมสรฟุตบอลเชลซีในฤดูกาล 2016–17

ฤดูกาล 2016–17 เป็นฤดูกาลที่ 103 ของเชลซี, และเป็นฤดูกาลที่ 27 ในระดับลีกสูงสุดของฟุตบอลอังกฤษ, ฤดูกาลที่ 25 ของ พรีเมียร์ลีก, และเป็นปีที่ 111 ในการดำรงก่อตั้ง สโมสรฟุตบอล. เชลซีได้เข่าร่วม ฤดูกาลนี้ กำลังมองหาในการตอบสนองจากความผิดหวังใน ฤดูกาล 2015–16. นีเป็นฤดูกาลที่ผ่านมาของเชลซีที่สแตมฟอร์ดบริดจ์ในรูปแบบปัจจุบัน (บูรณะสนามกีฬาขึ้นมาใหม่จะเริ่มต้นหลังจากจบฤดูกาล 2016-17) มันเป็นเรื่องที่ยังไม่ได้รับการยืนยันที่เชลซีจะได้ลงเล่นเกมในบ้านของพวกเขาในระหว่างการปรับปรุงสแตมฟอร์ดบริดจ์. เชลซีได้มีส่วนร่วมในเอฟเอคัพและลีกคัพ. ฤดูกาลครอบคลุมตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017.
เชลซีไม่ได้มีส่วนร่วมในการแข่งขันยูฟ่าเป็นครั้งแรกนับตั้งแต่ ฤดูกาล 1996–97.
 "ณ วันที่ 1 กันยายน ค.ศ. 2016."
การซื้อ-ขายผู้เล่น.
ภาพรวมการซื้อ-ขายนักเตะ.
<templatestyles src="Col-begin/styles.css"/>
ปรี-ซีซัน.
เมื่อวันที่ 13 เมษายน พ.ศ. 2559, ทางสโมสรได้มีการประกาศว่าเชลซีจะไปเยือน ออสเตรีย สำหรับสองนัดปรี-ซีซันกระชับมิตร พบกับ ราปิด เวียนนา และ โวล์ฟสแบร์เกอร์ เอซี.
อินเตอร์เนชันแนลแชมเปียนส์คัพ.
เมื่อวันที่ 22 มีนาคม พ.ศ. 2559, โปรแกรมการแข่งขันสำหรับ อินเตอร์เนชันแนลแชมเปียนส์คัพ ฤดูกาล 2016 ได้ประกาศออกมาดังนี้ เชลซีจะต้องลงเล่นกับ ลิเวอร์พูล, เรอัลมาดริด และ มิลาน.
การแข่งขัน.
พรีเมียร์ลีก.
ผลงานในแต่ละนัด.
รางวัลที่มีอยู่ในเว็บไซต์สโมสรอย่างเป็นทางการ.
อียิปต์แอร์ เที่ยวบินที่ 804

อียิปต์แอร์ เที่ยวบินที่ 804 (MS804/MSR804) เป็นเที่ยวบินโดยสารระหว่างประเทศจากท่าอากาศยานนานาชาติปารีส-ชาร์ล เดอ โกล ไปยังท่าอากาศยานนานาชาติไคโร ดำเนินการโดยอียิปต์แอร์ ซึ่งตกไปในทะเลเมดิเตอร์เรเนียน เมื่อวันที่ 19 พฤษภาคม ค.ศ. 2016 เมื่อเวลา 02:45 น. ตามเวลาท้องถิ่น 
เที่ยวบินนี้มีผู้โดยสารทั้งสิ้น 56 คน ลูกเรือ 7 คน และเจ้าหน้าที่รักษาความปลอดภัยอีก 3 คน ซึ่งเที่ยวบินออกจากปารีสเมื่อเวลา 23:09 ตามเวลาท้องถิ่น (CEST) ขณะบินที่ระดับความสูง ระหว่างที่เครื่องบินเข้าสู่น่านฟ้าอียิปต์มาได้เพียง ไม่ถึง 10 นาที ก่อนที่เครื่องบินจะหายไปจากจอเรดาร์
ทางการอียิปต์ประกาศว่าเครื่องบินมีแนวโน้มที่จะตกลงไปในทะเล กระทรวงการบินพลเรือนของอียิปต์ได้ส่งทีมค้นหาเข้าไปยังพื้นที่ที่เครื่องบินตก
ไม่เดียงสา

"ไม่เดียงสา" เป็นซิงเกิลของบิ๊กแอส จากอัลบั้ม"เดอะไลอ้อน" ประพันธ์เนื้อร้องโดย เหนือวงศ์ แต่งทำนองโดย อภิชาติ พรมรักษา เรียบเรียงโดย บิ๊กแอส ออกจำหน่ายในวันที่ 30 มีนาคม พ.ศ. 2559 สังกัดจีนี่เรคอร์ดส ในเครือจีเอ็มเอ็ม แกรมมี่ 
โดยเนื้อหาของเพลงนี้เป็นเรื่องราวความรักของวัยรุ่นที่ยังคงเต็มไปด้วยความไร้เดียงสา ซึ่งกว่าจะรู้ซึ้งถึงความหมายของคำว่ารักอันแท้จริงก็ต้องผ่านการเรียนรู้อะไรหลายๆ อย่าง รวมถึงน้ำตาและการเลิกราที่ทุกคนอาจต้องพบเจอ
ในส่วนของมิวสิกวีดิโอนี้ กำกับโดย หนุ่ย ศุทธสิทธิ์ และได้ 2 คู่รักต่างวัย "สกาย ฮอร์โมน - นินน่า MBO" และ "หมอเอิง ทองเอก" มาถ่ายทอดความรักในมิวสิกวีดิโอนี้ โดยถ่ายทำกันที่ เขื่อนปราณบุรี
การตอบรับ.
เพลง "ไม่เดียงสา" ติดอันดับสูงสุดที่ 78 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 16 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รายชื่อตัวละครในนาร์เนีย

อ.
อัลเบอร์ต้า สครับบ์.
อัลเบอร์ต้า สครับบ์  เป็นตัวประกอบในนวนิยายชุดตำนานแห่งนาร์เนีย ตอนผจญภัยโพ้นทะเล โดยซี.เอส. ลิวอิส อัลเบอร์ต้า สครับบ์เป็นแม่ของยูสตาซ สครับบ์ ในภาพยนตร์อัลเบอร์ต้าเป็นตัวละครที่ถูกกล่าวถึง โดยเอ็ดมันด์ พีเวนซี่ที่ต้องการจะไปเข้าเกณฑ์ทหารโดยใช้ชื่อปลอมจากบัตรประชาชนของอัลเบอร์ต้า และเปลี่ยนชื่อตัวเองเป็นอัลเบิร์ต เอ. สครับบ์ แต่ลูซี่ พีเวนซี่ได้ตะโกนชื่อของเอ็ดมันด์ซะก่อน จึงทำให้การปลอมชื่อของอัลเบอร์ต้าที่เข้าเกณฑ์ทหารโดยเอ็ดมันด์ไม่สำเร็จ
ฮ.
ฮาโรลด์ สครับบ์.
ฮาโรลด์ สครับบ์  เป็นตัวประกอบในนวนิยายชุดตำนานแห่งนาร์เนีย ตอนผจญภัยโพ้นทะเล โดยซี.เอส. ลิวอิส ฮาโรลด์ สครับบ์เป็นพ่อของยูสตาซ สครับบ์ ในภาพยนตร์ฮาโรลด์ปรากฏตัวในฉากแรกและกำลังอ่านหนังสือพิมพ์ โดยที่ไม่มีบทพูด
เฮเลน พีเวนซี่.
เฮเลน พีเวนซี่  เป็นตัวประกอบในนวนิยายชุดตำนานแห่งนาร์เนีย ตอน ตู้พิศวงโดยซี.เอส. ลิวอิส ซึ่งถูกกล่าวถึงในนวนิยาย แต่มีตัวตนในภาพยนตร์ โดยเฮเลนเป็นแม่แท้ๆของ4พีเวนซี่ ก่อนที่เฮเลนจะส่งทั้ง4ไปที่บ้านของศาสตราจารย์เคิร์ก ได้ฝากให้ปีเตอร์ดูแลน้องๆแทนตัวเองด้วย
เกรน ประชาศรัยสรเดช

เกรน ประชาศรัยสรเดช (10 ธันวาคม พ.ศ. 2462 - พ.ศ. 2521) อดีตนายกเทศมนตรีเมืองแพร่ 6 สมัย และเป็นผู้บุกเบิกกิจการธนาคารแห่งแรกของจังหวัดแพร่ 
เป็นบุตรชายของเจ้าทิพเกษร เตมียานนท์ หรือคุณหญิงจงกลนี ประชาศรัยสรเดช (ราชนัดดาเจ้าหลวงพิริยเทพวงศ์ เจ้าผู้ครองนครแพร่องค์สุดท้าย)
ประวัติ.
เกรน ประชาศรัยสรเดช เกิดเมื่อวันที่ 10 ธันวาคม พ.ศ. 2462 ที่จังหวัดเชียงใหม่ เป็นบุตรคนที่ 3 ในจำนวนพี่น้อง 12 คน ของพระยาประชาศรัยสรเดช (ผาบ ผลนิวาส) กับคุณหญิงจงกลนี ประชาศรัยสรเดช หรือเจ้าทิพย์เกษร เตมียานนท์ (ธิดาเจ้ายวงคำ เตมียานนท์ ราชนัดดาเจ้าหลวงพิริยเทพวงศ์ เจ้าผู้ครองนครแพร่องค์สุดท้าย)
เกรน ประชาศรัยสรเดช สำเร็จการศึกษาจากวิทยาลัยเกษตรกรรมแม่โจ้ และมหาวิทยาลัยเกษตรศาสตร์ คณะวนศาสตร์
ชีวิตครอบครัว.
เกรน สมรสกับเจ้าไข่มุกต์ ประชาศรัยสรเดช (สกุลเดิม: วงศ์บุรี; บุตรีบุญธรรมหลวงพงษ์พิบูลย์ (เจ้าพรหม วงศ์พระถาง) กับเจ้าสุนันตา วงศ์บุรี) มีบุตร-ธิดา 5 คน คือ
การทำงาน.
เกรน ประชาศรัยสรเดช ประกอบอาชีพทำป่าไม้ต่อจากเจ้าสุนันตา วงศ์บุรี ช่วงปีพ.ศ. 2488 - พ.ศ. 2493 หลังจากนั้นได้ติดต่อธนาคารกสิกรไทยให้มาเปิดสาขาที่จังหวัดแพร่ เนื่องจากเคยทำไม้ร่วมกับตระกูลล่ำซำ เจ้าของธนาคารมาก่อน และดำรงตำแหน่งเป็นผู้จัดการ ซึ่งถือเป็นธนาคารแห่งแรกของจังหวัดแพร่ ขณะเดียวกันก็ได้รับเลือกตั้งเป็นนายกเทศมนตรีเมืองแพร่ และเป็นติดต่อกันถึง 6 สมัย (พ.ศ. 2494 - พ.ศ. 2505) หลังจากนั้นท่านก็ย้ายไปกรุงเทพฯ และเสียชีวิตที่นั้นเมื่อปีพ.ศ. 2521 สิริอายุ 59 ปี
สุพรรณ ทองสงค์

สุพรรณ ทองสงค์ (ชื่อเล่น เชน) เกิดเมื่อวันที่ 26 สิงหาคม พ.ศ. 2537 เป็นนักฟุตบอลชาวไทย เล่นในตำแหน่งกองหลังตัวกลาง ปัจจุบันได้ลงเล่นให้กับทรูแบงค็อก ยูไนเต็ด ในไทยลีก และทีมชาติไทย
ทีมชาติ.
ในปี พ.ศ. 2559 สุพรรณได้รับเลือกให้ติดทีมชาติไทย ชุดเยาวชนอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
มาร์ทีน ไฮน์ริช คลัพโรท

มาร์ทีน ไฮน์ริช คลัพโรท (1 ธันวาคม ค.ศ. 1743 – 1 มกราคม ค.ศ. 1817) เป็นนักเคมีชาวเยอรมัน เกิดที่เมืองแวร์นิกเกอโรเดอ ชีวิตส่วนใหญ่ของเขาทำงานในร้านขายยาที่เมืองเควดลินบวร์ค ฮันโนเฟอร์ และดันท์ซิช ในปี ค.ศ. 1771 คลัพโรทย้ายมาอยู่เบอร์ลินเพื่อเป็นผู้จัดการร้านของวาเล็นทีน โรเซอ ที่เพิ่งเสียชีวิต ต่อมาเขาทำงานเป็นผู้ประเมินด้านเภสัชศาสตร์ของวิทยาลัยแพทย์ชั้นสูง (Ober-Collegium Medicum) และอาจารย์สอนวิชาเคมีที่กรมทหารปืนใหญ่ปรัสเซีย ในปี ค.ศ. 1789 เขาค้นพบธาตุยูเรเนียมและเซอร์โคเนียม 14 ปีต่อมาเขาค้นพบธาตุซีเรียม เมื่อมีการสถาปนามหาวิทยาลัยเบอร์ลินในปี ค.ศ. 1810 คลัพโรทได้รับเลือกให้ดำรงตำแหน่งศาสตราจารย์ด้านเคมีคนแรก
ด้านชีวิตส่วนตัว คลัพโรทแต่งงานกับคริสทีอาเนอ โซฟี เลมัน ในปี ค.ศ. 1780 มีบุตรด้วยกัน 1 คนคือ ยูลีอุส คลัพโรท ซึ่งต่อมาเป็นนักบูรพคดีศึกษาที่มีชื่อเสียง คลัพโรทเสียชีวิตที่เบอร์ลินในปี ค.ศ. 1817 ต่อมาชื่อของเขาได้รับการนำไปตั้งเป็นชื่อแอ่งดวงจันทร์
ภาวะภูมิคุ้มกันบกพร่องหลายอย่างรวมกันแบบรุนแรง

ภาวะภูมิคุ้มกันบกพร่องหลายอย่างรวมกันแบบรุนแรง  เป็นโรคทางพันธุกรรมอย่างหนึ่งที่รบกวนการเจริญและการทำงานของเซลล์ทีและเซลล์บีของระบบภูมิคุ้มกัน เกิดจากการกลายพันธุ์หลายๆ แบบและมีอาการที่หลากหลาย ผู้ป่วยจะมีการทำงานของเม็ดเลือดขาวลิมโฟซัยต์ชนิดบีเซลล์ผิดปกติ ซึ่งอาจเกิดจากความผิดปกติของตัวเซลล์เอง หรือจากการขาดการกระตุ้นจากเซลล์ทีเฮลเปอร์ที่ผิดปกติ ทำให้ไม่สามารถสร้างแอนติบอดีเพื่อใช้ในระบบภูมิคุ้มกันได้ ทำให้กลไกหลักทั้งสองกลไก (การทำงานของเซลล์บีและเซลล์ที) ของระบบภูมิคุ้มกันแบบปรับตัว (adaptive immunity) ไม่สามารถทำงานได้ ผู้ป่วยจึงมีความเสี่ยงต่อการติดเชื้อและโรคภูมิคุ้มกันผิดปกติต่างๆ ถือเป็นโรคภูมิคุ้มกันบกพร่องแบบปฐมภูมิชนิดที่รุนแรงที่สุด
อุบัติรักเทวา

อุบัติรักเทวา  เป็นละครโทรทัศน์ไทยแนว โรแมนติก-ดราม่า-คอมเมดี นำแสดงโดย พิชญะ นิธิไพศาลกุล, สศิรา ทวียนต์ชัย และนักแสดงชั้นนำอีกมากมาย เริ่มออกอากาศตอนแรกวันที่ 5 พฤษภาคม พ.ศ. 2559–25 สิงหาคมพ.ศ. 2559 ออกอากาศทุกวันพุธ-พฤหัสบดี เวลา 20.00 - 21.00 น. ทางช่อง ทรูโฟร์ยู ผลิตโดย บริษัท ณวลาร์ท นิมิต จำกัด โดย บทประพันธ์ของ ระกา นุกูล บทโทรทัศน์โดย ทองทิศา, ธรนันท์ และสรรพชัย เกิดอุทัย กำกับการแสดงโดย ถิรกร ปิยธรรมชัย
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> [[ทรูโฟร์ยู]]
 ละครวันพุธ - พฤหัสบดี 20:00 - 21:00 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">อุบัติรักเทวา</td>
<th style="width: 33%;">ถัดไป</th>
</tr><tr style="text-align: center;">
<td> [[ซิ่งรักทะลุมิติ]]
</td>
<td></td></tr>
</table>
[[หมวดหมู่:ละครโทรทัศน์ไทย]]
[[หมวดหมู่:ละครโทรทัศน์ช่องทรูโฟร์ยู]]
[[หมวดหมู่:ละครโทรทัศน์ไทยในปี พ.ศ. 2559]]
ดิอันโนนวอร์

ดิอันโนนวอร์ ("มหาสงครามของผู้รักชาติ"; หรือ , "สงครามนิรนาม") เป็นสารคดีโทรทัศน์ 20 ตอนของสหรัฐอเมริกาในปี พ.ศ. 2521 มีเนื้อหาเกี่ยวกับสงครามโลกครั้งที่สองส่วนแนวรบตะวันออกระหว่างเยอรมนีนาซีกับสหภาพโซเวียต แต่ละตอนจะมีความยาว 47 นาที ด้วยเอาฟิล์มต้นฉบับของสหภาพโซเวียตมาฉายตั้งแต่ปฏิบัติการบาร์บารอสซาถึงยุทธการที่เบอร์ลิน
นอกจากนี่ยังมีการสัมภาษณ์พิเศษของเกออร์กี จูคอฟ, วาซีลี ชุยคอฟ รวมถึงเลโอนิด เบรจเนฟ ด้วย
สแกนดาลัส!

สแกนดาลัส!  เป็นเพลงของพรินซ์ ในปี ค.ศ. 1989 จากอัลบั้มซาวน์แทร็กแบทแมน ออกจำหน่ายเป็นซิงเกิลที่ 4 จากอัลบั้มในวันที่ 28 พฤศจิกายน ค.ศ. 1989 เป็นซิงเกิลสุกท้ายของพรินซ์ที่ออกจำหน่ายในยุค 1980 เพลงสแกนดาลัส! ติดอันดับที่ 5 ในชาร์ต US R&B singles chart
รายการเพลง.
Compact disc EP (The Scandalous Sex Suite)
ลิมโฟไซต์

ลิมโฟไซต์  เป็นเม็ดเลือดขาวชนิดหนึ่ง ที่ทำหน้าที่เป็นส่วนหนึ่งของระบบภูมิคุ้มกันของสัตว์มีกระดูกสันหลัง รวมถึงมนุษย์ อาจแบ่งออกเป็นเซลล์เอ็นเค (natural killer/NK cell, ทำหน้าที่ในระบบภูมิคุ้มกันแบบพื้นฐานและการทำลายเซลล์) เซลล์ที (ระบบภูมิคุ้มกันแบบปรับตัวและการทำลายเซลล์) และเซลล์บี (ระบบภูมิคุ้มกันแบบปรับตัว ทำงานผ่านแอนติบอดี) เป็นเซลล์ที่พบเป็นส่วนใหญ่ในระบบน้ำเหลือง (lymph) จึงได้ชื่อว่าลิมโฟไซต์ ("เซลล์น้ำเหลือง")
คานต์สต็อปเดอะฟิลิง!

คานต์สต็อปเดอะฟิลิง!  เป็นเพลงของนักร้อง นักแต่งเพลงชาวอเมริกัน จัสติน ทิมเบอร์เลก ในปี ค.ศ. 2016 จากอัลบั้มเพลงประกอบภาพยนตร์ "โทรลส์" ของดรีมเวิกส์แอนิเมชัน เพลงเขียนและผลิตโดนทิมเบอร์เลก แมกซ์ มาร์ติน และเชลล์แบ็ก เพลงวางจำหน่ายเป็นซิงเกิลในวันที่ 6 พฤษภาคม ค.ศ. 2016 และเข้าคลื่นวิทยุในวันที่ 10 พฤษภาคม ค.ศ. 2016 ทิมเบอร์เลกร้องเพลง "คานต์สต็อปเดอะฟิลิง!" ทางโทรทัศน์ครั้งแรกในช่วงพักรายการการประกวดเพลงยูโรวิชัน 2016 รอบสุดท้าย มิวสิกวิดีโอกำกับโดยมาร์ก โรมาเนก ออกฉายในวันที่ 16 พฤษภาคม ค.ศ. 2016 แสดงทิมเบอร์เลกเดินทางไปยังสถานที่ต่าง ๆ ขณะที่เขาเต้นรำอยู่ตลอดเวลา
ซิงเกิลเปิดตัวอันดับหนึ่งบนชาร์ตบิลบอร์ดฮอต 100 ในชาร์ตประจำวันที่ 28 พฤษภาคม ค.ศ. 2016 เป็นซิงเกิลอันดับหนึ่งซิงเกิลที่ห้าของทิมเบอร์เลก และเป็นเพลงที่เริ่มติดชาร์ตในอันดับที่หนึ่งเป็นเพลงที่ 26 ของชาร์ต ยิ่งไปกว่านั้น เพลงนี้ยังเป็นซิงเกิลแรกที่ขึ้นอันดับหนึ่งบนชาร์ตดิจิทัลซองส์นาน 7 สัปดาห์เป็นเพลงแรกนับตั้งแต่เพลง "ไอก็อตตาฟีลิง" ของเดอะแบล็กอายด์พีส์ เมื่อปี ค.ศ. 2009 และเป็นซิงเกิลอันดับหนึ่งซิงเกิลที่ห้าที่ติดชาร์ตเรดิโอซองส์ และซิงเกิลที่แปดในชาร์ตเมนสตรีมท็อป 40 เพลงประสบความสำเร็จในต่างประเทศ ขึ้นอันดับหนึ่งในประเทศอาร์เจนตินา เบลเยียม แคนาดา สาธารณรัฐเชก ฝรั่งเศส เยอรมนี อิสราเอล รัสเซีย สกอตแลนด์ สโลวาเกีย สโลวีเนีย แอฟริกาใต้ สวีเดน และสวิตเซอร์แลนด์ และติดห้าอันดับแรกในยุโรปส่วนใหญ่
สะพานพังฮวา

สะพานพังฮวา (ฮันกึล: 방화대교; ฮันจา: 傍花大橋; อักษรโรมัน: Banghwa Bridge) เป็นสะพานข้ามแม่น้ำฮันในประเทศเกาหลีใต้และเชื่อมต่อกับเขตคังซอในโซล และเมืองโคยังในจังหวัดคย็องกี สะพานเป็นส่วนหนึ่งของทางพิเศษท่าอากาศยานนานาชาติอินช็อน มีความยาวทั้งหมด 2,559 เมตร และมี 6 ช่องจราจร เป็นสะพานที่ยาวที่สุดที่จะข้ามแม่น้ำฮัน สะพานเริ่มก่อสร้างในเดือนธันวาคม ค.ศ. 1995 และเปิดใช้เมื่อ 21 พฤศจิกายน ค.ศ. 2000
สะพานแฮ็งจู

สะพานแฮ็งจู  เป็นสะพานข้ามแม่น้ำฮันในประเทศเกาหลีใต้และเชื่อมต่อกับเมืองโคยัง (จังหวัดคย็องกี) และเขตคังซอ สะพานแรกเสร็จสมบูรณ์ในปี ค.ศ. 1978 แต่สะพานมีขนาดเล็กมากและการพัฒนาที่เพิ่มมากขึ้นจึงนำไปสู่การก่อสร้างสะพานใหม่ สะพานที่ 2 เสร็จในปี ค.ศ. 1995 เมื่อวันที่ 16 ธันวาคม ค.ศ. 2000 สะพานที่ 3 สร้างเสร็จสมบูรณ์ ตอนนี้สะพานเดิมใช้เป็นถนนในกรณีฉุกเฉินเท่านั้น
เตชินท์ พลอยเพชร

เตชินท์ พลอยเพชร ชื่อเล่น มะตูม เป็นนักแสดง พิธีกร และผู้ดำเนินรายการวิทยุ, เตชินท์ เริ่มเป็นที่รู้จักในนาม ดีเจน้องมะตูม จากการจัดรายการผ่านโปรแกรมแคมฟรอก ในรูปแบบรายการพูดคุยสนทนา เป็นนักจัดรายการวิทยุ ออกอากาศ ทาง อีเอฟเอม ในเครือ เอไทม์ มีเดีย
การศึกษา.
ระดับอนุบาล-มัธยมศึกษาปีที่ 2 ที่ โรงเรียนชลประทานวิทยา จ.นนทบุรี จากนั้นเข้าศึกษาต่อในระดับ Hauptschule (เทียบระดับมัธยมศึกษาปีที่ 3) ที่ Vorwerker school เมืองลือเบ็ค ประเทศเยอรมนี และเข้าศึกษาต่อจนจบ Realschule ที่ Holstentor Realschule และศึกษาต่อในสายอาชีพเป็นเวลา 2 ปี ที่ Hansa school Lübeck แต่ไม่จบการศึกษาเนื่องจากทำงานธุรกิจสปาของครอบครัวเป็นเวลา 2 ปี จากนั้นได้ฝึกงานที่ Theater Lübeck เป็นเวลา 3 ปี แล้วจึงกลับประเทศไทย
การเข้าสู่วงการบันเทิง.
เตชินท์โด่งดังจากการด่าโรส บุคคลต้องคดี 112 จนมีชื่อเสียงในวงการต่อมาได้รับโอกาสให้เล่นภาพยนตร์จากพจน์ อานนท์ ในเรื่อง “วัยเป้งง นักเลงขาสั้น” และ “สตรีเหล็ก ตบโลกแตก” ในปี พ.ศ. 2557 และเรื่อง “หอแต๋วแตก แหกนะคะ” ในปี พ.ศ. 2558 นอกจากนี้ ยังได้เล่นภาพยนตร์เรื่อง “A Bit Longer” ซึ่งยังไม่มีกำหนดฉายในขณะนี้
นอกจากผลงานทางด้านภาพยนตร์แล้ว เตชินท์ ยังมีผลงานละครโทรทัศน์หลายเรื่อง เช่น เรื่องนางร้ายที่รัก (ปี 2558 - ช่อง 3), เรื่องเสน่หาข้ามเส้น (ปี 2559 - ช่องวัน) และเรื่องรักหลงโรง (ช่อง3) ซึ่งขณะนี้กำลังถ่ายทำอยู่ และในปีนี้ (ปี 2559) ก็ยังมีละครเรื่อง “อีสาวอันตราย” เตรียมจะออกฉายในเร็ววัน
และในปี พ.ศ. 2559 เตชินท์ ได้เป็นผู้จัดรายการวิทยุ ประจำสถานีวิทยุ 94 อีเอฟเอ็ม ในรายการแฉแต่เช้า ทุกวันจันทร์-ศุกร์ ตั้งแต่เวลา 08:00-10:00 น. ร่วมกับ บุ๊คโกะ (ธนัชพันธ์ บูรณาชีวาวิไล), มดดำ (คชาภา ตันเจริญ), อ๋อง (เขมรัชต์ สุนทรนนท์), และดีเจดาด้า (วรินดา ดำรงผล)
เหตุการณ์คลัสเตอร์ปาร์ตี้วันเกิดไวรัสโควิด-19.
ในวันที่ 9 มกราคม พ.ศ. 2564 เตชินท์ได้จัดปาร์ตี้วันเกิดของตนเองที่โรงแรมแห่งหนึ่ง แม้จะมีการประกาศ พ.ร.ก.ฉุกเฉิน นอกจากนั้นเตชินท์และเพื่อนรวม 4 คน ยังมีการให้ข้อมูลสับสน และปกปิดข้อมูลบางส่วน ซึ่งพฤติกรรมทั้งหมดเข้าข่ายฝ่าฝืน พ.ร.ก.ฉุกเฉิน และ พ.ร.บ.โรคติดต่อ จากเหตุการณ์ครั้งนี้ทำให้มีผู้ติดเชื้ออย่างน้อย 29 ราย และแพทย์หญิงอภิสมัย ศรีรังสรรค์ ผู้ช่วยโฆษก ศบค. ยังกล่าวว่าเตชินท์ถือได้ว่าเป็น Super Spreader ในการแพร่เชื้อไวรัสโควิด-19
สโมสรฟุตบอลบีอีซี เทโรศาสนในฤดูกาล 2559

ฤดูกาล 2559 เป็นฤดูกาลที่ 20 ของสโมสรฟุตบอล บีอีซี เทโรศาสน ใน ไทยลีก.
ผู้เล่น.
รายชื่อผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
การแข่งขัน.
ลีโอ ปรี-ซีซัน คัพ 2016.
ตารางคะแนน กลุ่ม A.
<onlyinclude>
วาซีลี ไซเซฟ

วาซีลี กริกอร์เยวิช ไซเซฟ (23 มีนาคม ค.ศ. 1915 – 15 ธันวาคม ค.ศ. 1991) เป็นพลซุ่มยิงชาวโซเวียตและวีรบุรุษแห่งสหภาพโซเวียต
ในตอนที่เขายังเป็นเด็กเขาได้ประสบการณ์จากการเรียนรู้จากคุณปู่ในการล่าสัตว์ป่า ป้องกันสัตว์ป่าที่จะมาทำร้ายฝูงสัตว์
เขาได้เป็นทหารในกองทัพเรือโซเวียตที่วลาดิวอสต็อก จากนั้นในช่วงมหาสงครามของผู้รักชาติ ไซเซฟขณะที่ดำรงยศสิบเอกก็ถูกเรียกตัวไปสตาลินกราตในวันที่ 17 กันยายน ค.ศ. 1942 ด้วยสังกัดที่หน่วยไรเฟลที่ 1047 ของกองพลปืนไรเฟล "โอมาก" ที่ 284 ของกองทัพที่ 62
ในสงครามโลกครั้งที่สองระหว่างวันที่ 10 พฤศจิกายนถึง 17 ธันวาคม ค.ศ. 1942 ในระหว่างยุทธการที่สตาลินกราด เขาได้สังหารทหารฝ่ายตรงข้ามไป 225 นาย ซึ่งมีทั้งทหารของนาซีเยอรมัน ทหารฝ่ายอักษะอื่น ๆ และรวมถึงพลซุ่มยิงอีก 11 นาย
ตั้งแต่ก่อนวันที่ 10 พฤศจิกายน ไซเซฟได้สังหารทหารอักษะไปแล้ว 32 นาย ด้วยอาวุธประจำกายนั่นคือปืนไรเฟิลเล็กยาวโมซิน-นากองท์ ซึ่งมีระยะหวังผลที่ 900 เมตร และตั้งแต่เดือนตุลาคม 1942 ถึงมกราคม 1943 เขาได้สังหารทหารฝ่ายตรงข้ามไปกว่า 400 นาย และหลายครั้งที่ยิงจากระยะไกลกว่าหนึ่งกิโลเมตร
ไซเซฟต่อสู้ในสตาลินกราดจนถึงเดือนมกราคม 1943 เขาถูกกระสุนปืนครกโจมตีที่ตา เขาได้รับการรักษาโดยวลาดีมีร์ ฟิลาตอฟ ซึ่งเป็นที่รู้จักในฐานะที่เขารักษาจนไซเซฟกลับมามองเห็นได้ ในวันที่ 22 กุมภาพันธ์ 1943 ไซเซฟได้รับเกียรติวีรชนแห่งสหภาพโซเวียต เขากลับไปที่แนวหน้าจนสงครามสิ้นสุดโดยเขารบจนถึงยุทธการที่ราบสูงซีโลว์ ในเยอรมนี โดยดำรงยศร้อยเอก เขาได้เป็นสมาชิกของพรรคคอมมิวนิสต์ในปี 1943
หลังจากสงครามจบลง ไซเซฟ ตั้งรกรากอยู่ใน เคียฟ โดยเขาศึกษาอยู่ที่มหาวิทยาลัยสิ่งทอก่อนได้รับการจ้างงานเป็นวิศวกร เขาได้มาเป็นผู้อำนวยการของโรงงานสิ่งทอ ในเคียฟและยังคงอยู่ในเมืองนั้นจนกระทั่งเขาเสียชีวิตเมื่อวันที่ 15 ธันวาคม ค.ศ. 1991 ตอนอายุ 76 ปี เพียงสิบวันสุดท้ายก่อน การล่มสลายของสหภาพโซเวียต เบื้องต้นร่างเขาถูกฝังที่ เคียฟ ภายหลังจึงย้ายไปฝังที่วอลโกกราดตามคำขอสุดท้ายของเขา
เรื่องราวของเขาได้นำมาสร้างภาพยนตร์เรื่อง " กระสุนสังหารพลิกโลก " (2001) โดยจู๊ด ลอว์ รับบทเป็น ไซเซฟ ด้วยได้แรงบัลดาลใจจากหนังสือของ วิลเลียม เครกเรื่อง" " (ค.ศ. 1973) และรวมถึง "การดวลปืน" ระหว่าง ไซเซฟ และ ผู้อำนวยการโรงเรียนพลซุ่มยิง"เวร์มัคท์ ", พันตรี แอร์วีน เคอนิช
ลายหงส์

ลายหงส์ เป็นละครโทรทัศน์แนวดราม่า-โรแมนติก ที่เคยสร้างไว้เมื่อปี พ.ศ. 2531 ออกอากาศครั้งแรกเมื่อวันที่ 27 สิงหาคม – 2 ตุลาคม พ.ศ. 2531 นำแสดงโดย สินจัย เปล่งพานิช ทางสถานีโทรทัศน์ไทยทีวีสีช่อง 3 และในปี พ.ศ. 2559 นำกลับมาสร้างอีกครั้งโดย จีเอ็มเอ็ม 25 สร้างจากละครชุดโดยทำเป็นมินิซีรีส์จำนวน 3 ตอนในชื่อว่า เพลิงกฤษณา ประกอบด้วย ลายหงส์, ปีกทอง, ป่ากามเทพ ซึ่งเป็นบทประพันธ์ของ กฤษณา อโศกสิน บทโทรทัศน์โดย ธัญลักษณ์ จุลพงษ์, นพสิทธิ์ กังเจริญ และกำกับการแสดงโดย คฑาเทพ ไทยวานิช ละครเรื่องลายหงส์ออกอากาศทุกวันจันทร์ อังคาร เวลา 20.00 - 21.15 น. เริ่มตอนแรกวันที่ 9 พฤษภาคม – 2 สิงหาคม พ.ศ. 2559
เนื้อเรื่องย่อ.
หากวันหนึ่งนางหงส์แสนสวยงามสง่า ถูกตาต้องใจทุกคนที่พบเห็นต้องโบยบินออกไปจากที่พักซึ่งเคยอาศัยมาโด­ยลำพังกำกับชีวิตโดยพ่อผู้มองเห็นความสวยงามของล­ูกเป็นแค่เครื่องมือที่จะพาไปสู่ความร่ำรว­ยเลิศหรูความสวยงามนั้นจะนำพาชีวิตหงส์สาวไปในทิศทางใด หรือจริงๆ แล้ว เธอเป็นเพียงแค่นกตัวหนึ่ง ที่อาศัยลวดลายของหงส์ ทำให้คนที่มองเห็นเข้าใจผิด
อยู่ไม่ไหว

"อยู่ไม่ไหว" เป็นซิงเกิลแรก ของนักร้องชาวไทย ลูกครึ่งอเมริกัน ฟิลิปปินส์ JUSTIN จากค่ายแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ ทำนองและเรียบเรียงโดย กัณฑ์กณัฐ อังคณาจีรธิติ ออกจำหน่ายในวันที่ 8 ตุลาคม พ.ศ. 2558 โดยเป็นเพลงแนวป็อปร็อก ซึ่งเป็นเพลงที่จัสตินมีส่วนร่วมในการนำเสนอเนื้อหาที่มาจากชีวิตจริงของเขาผ่านดนตรี
เนื้อหาของเพลงพูกถึงเรื่องราวความรู้สึกอ่อนไหวของผู้ชายคนหนึ่ง ณ.ช่วงเวลา หลังการสูญเสียคนรัก แม้จะพยายามต้องอยู่อย่างลำพังให้ได้ แต่ก็ก็ไม่สามารถทำได้ และคงไม่มีความรู้สึกไหนที่ทรมานไปกว่าการต้องอยู่คนเดียวแบบนี้ สิ่งที่ทำให้ดีขึ้นได้คงมีเพียงแค่ขอให้เค้ากลับมาเป็นเหมือนเดิม 
มิวสิกวีดิโอ.
มิวสิกวีดิโอนี้ เผยแพร่ครั้งแรกในวันที่ 8 ตุลาคม พ.ศ. 2558 ได้ยกกองไปถ่ายทำเพลง "อยู่ไม่ไหว" ที่ จ. นครนายก ภายใต้เส้นเรื่องเกิดจากวันนึง ขณะที่ จัสติน กำลังขอแฟนสาวแต่งงาน แต่เหตุการณ์พลิกผัน เมื่อสาวคนนี้เข้ามาบอกว่ากำลังจะแต่งงานเท่านั้น
การตอบรับ.
เพลง "อยู่ไม่ไหว" ได้อันดับสูงสุดที่ 26 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 22 กุมภาพันธ์ พ.ศ. 2559
สุดปลายทางรัก (ภาพยนตร์)

สุดปลายทางรัก  เป็นภาพยนตร์แนวโรแมนติกดราม่าจากสหราชอาณาจักรในปี ค.ศ. 2015 กำกับโดย โทมัส วินเทอร์แบร์ก ดัดแปลงจากนวนิยายในชื่อเดียวกันของโทมัส ฮาร์ดีในปี ค.ศ. 1874 ซึ่งนับว่าเป็นครั้งที่สี่ของนวนิยายเรื่องนี้ที่ได้รับการดัดแปลงเป็นภาพยนตร์และละครโทรทัศน์ นำแสดงโดย แครี มัลลิแกน, มัทธีอัส โชนาร์ท, ไมเคิล ชีน, ทอม สเตอร์ริดจ์ และจูโน เทมเพิล ภาพยนตร์เป็นเรื่องราวในยุควิกตอเรียโดยมีเรื่องราวเกี่ยวกับแบทชีบา เอเวอร์ดีน สาวสวยฐานะดีผู้ที่ต้องเลือกหนุ่มสามคนที่นิสัยแตกต่างกัน
"สุดปลายทางรัก" ออกฉายรอบปฐมทัศน์ที่เทศกาลภาพยนตร์อิสตันบูลและเข้าฉายครั้งแรกในสหราชอาณาจักรและสหรัฐอเมริกาเมื่อวันที่ 1 พฤษภาคม ค.ศ. 2015 ภาพยนตร์ทำรายได้ 12.2 ล้านดอลลาร์สหรัฐในอเมริกาเหนือ และ 17.9 ล้านดอลลาร์สหรัฐในต่างประเทศ รวมยอดทั่วโลกที่ 30.2 ล้านดอลลาร์สหรัฐ และได้รับเสียงวิจารณ์ใที่ดี ภาพยนตร์เรื่องนี้ได้รับคะแนนความนิยมจากเว็บไซต์รอตเทนโทเมโทส์คิดเป็นร้อยละ 86 ซึ่งจัดอยู่ในระดับ "เฟรช" ส่วนเว็บไซต์เมทาคริติกได้ให้คะแนนภาพยนตร์เรื่องนี้ 71 จาก 100 คะแนน และได้รับคะแนนความนิยมเชิงบวกจากบทวิจารณ์ 40 เรื่องของนักวิจารณ์ภาพยนตร์ การแสดงของแครี มัลลิแกน ในบทบาทแบทชีบา เอเวอร์ดีน ได้รับการยกย่องจากนักวิจารณ์ และนักวิจารณ์บางคนได้แสดงความคิดเห็นว่า การแสดงของเธอทำได้ดีกว่าภาพยนตร์เวอร์ชันก่อนในปี ค.ศ. 1967 ที่นำแสดงโดยจูลี คริสตี
แพ้ทาง

"แพ้ทาง" เป็นซิงเกิลของวงดนตรีลาบานูน จากอัลบั้ม "N.E.W.S." กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน โดยที่มาที่ไปของคำว่า “แพ้ทาง” นั้นมาจากการที่เมธีได้ยินคำนี้บ่อยๆ เวลาเชียร์ฟุตบอลกับเพื่อนๆก็เลยเป็นแนวทางในการนำมาเปรียบเทียบอาการของผู้ชายเวลาที่เจอสาวน่ารักๆและต้องพ่ายแพ้ต่อเสน่ห์ของเธอคนนั้นทุกที ซิงเกิลออกจำหน่ายในวันที่ 10 กุมภาพันธ์ พ.ศ. 2559
มิวสิกวิดีโอ.
มิวสิกวิดีโอได้นางเอกเอ็มวีร้อยล้านวิวถึง 6 คน ได้แก่ อร พัทธ์ธีรา ซึ่งเคยร่วมงานกับ ลาบานูน มาแล้วในเพลง เชือกวิเศษ, ใบเตย สุวพิชญ์ (ทิ้งไว้กลางทาง – Potato), เมโกะ ชนนิกานต์ (สิ่งของ – Klear), จิงจิง วริศรา (คู่ชีวิต – Cocktail), แพรว เฌอมาวีร์ (ภูมิแพ้กรุงเทพ – ป้าง นครินทร์) และ เบ๊นซ์ กมลชนก (น้ำตาที่หาย – The Mousses) ซึ่งทั้ง 6 สาวก็มารับบทบาทเป็นนักกีฬา 6 ประเภทที่สามารถเอาชนะพระเอกเอ็มวีได้ตลอด
ในเดือนมีนาคม 2559 เป็นต้นมาได้มีกระแสการต่อต้านเพลงนี้ เนื่องจากได้ทำการลอกเลียนแบบทุกอย่างจากเพลง Nas Teshbelena ขับร้องโดย มาเฮอ เซน ซึ่งเพลงนี้ได้ออกตั้งแต่ปี พ.ศ. 2557 แล้ว
ดิโอซี (มวยปล้ำอาชีพ)

ดิโอซี (The O.C. ย่อมาจาก The Official/Original/Only Club) หรือชื่อเดิมทีม เดอะคลับ (The Club) เป็นกลุ่มนักมวยปล้ำของWWE ประกอบไปด้วย AJ Styles, Luke Gallows และ Karl Anderson ทั้งสามเคยเป็นที่รู้จักในฐานะสมาชิกกลุ่ม Bullet Club ใน NJPW โดย AJ เป็นแชมป์ IWGP Heavyweight Championship และ Gallows กับ Anderson เป็นแชมป์ IWGP Tag Team Championship
ขอโทษหัวใจ

"ขอโทษ...หัวใจ" เป็นซิงเกิลของอินสติงต์ ในปี พ.ศ. 2558 ประพันธ์เนื้อร้อง-แต่งทำนองโดย ปรียวิศว์ นิลจุลกะ เรียบเรียงโดย อนุกานต์ จันทร์อุไร ออกจำหน่ายในวันที่ 28 ตุลาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ เป็นเพลงที่พูดถึง คนที่อกหัก ที่ลืมดูแลหัวใจตัวเอง เอาแต่สนใจถึงเรื่องอื่นๆ สนใจคนที่ทำให้เจ็บ
ส่วนมิวสิควีดิโอนี้เผยแพร่ครั้งแรกในวันที่ 28 ตุลาคม พ.ศ. 2558 เวลา 20:00 น. โดยมีปกรณ์ ฉัตรบริรักษ์ มาแสดงในมิวสิกวีดิโอนี้ อนิ่ง เพลง "ขอโทษหัวใจ ได้ถูกนำไปใช้กับละคร ดวงใจในฝัน เมื่อปลายปี พ.ศ. 2558 
การตอบรับ.
เพลง "ขอโทษ...หัวใจ" ติดอันดับสูงสุดที่ 14 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แอนจิลา ลี

แอนจิลา ลี  เกิดเมื่อวันที่ 8 กรกฎาคม ค.ศ. 1996 เป็นนักต่อสู้แบบผสมชาวแคนาดา-อเมริกันเชื้อสายเอเชีย ลีเกิดที่เมืองแวนคูเวอร์ แต่ย้ายไปอยู่ในฮาวายตั้งแต่อายุ 7 ขวบ พ่อของเขามาจากสิงคโปร์ แม่ของเขามาจากเกาหลีใต้ ซึ่งทั้งคู่เป็นนักต่อสู้แบบผสม จึงทำให้เธอเริ่มฝึกซ้อมมาตั้งแต่เด็กตอนอายุ 6 ขวบ และมีน้องชายชื่อคริสเตียน ลีเป็นนักต่อสู้แบบผสมเช่นเดียวกัน ปัจจุบันลีสังกัดอยู่ในวันแชมเปียนชิพ
เมื่อวันที่ 5 พฤษภาคม เธอเป็นนักต่อสู้แบบผสมที่อายุน้อยที่สุดในประวัติศาสตร์ศิลปะการต่อสู้แบบผสมในการคว้าแชมป์หญิงอะตอมเวท โดยการเอาชนะ เมอิ ยะมะกุจิ ด้วยการเอาชนะโดยการตัดสินไปได้
เมื่อวันที่ 7 มกราคม ค.ศ. 2023 ลีได้โพสต์อินสตาแกรมส่วนตัวว่า น้องสาวของเธอ วิคตอเรีย ลี ซึ่งเป็นนักสู้แบบผสมเช่นเดียวกัน ได้เสียชีวิตแล้วเมื่อวันที่ 26 ธันวาคม ค.ศ. 2022
สนามกีฬากลางจังหวัดนครสวรรค์

สนามกีฬาจังหวัดนครสวรรค์ ตั้งอยู่ภายในอาณาเขตของโรงเรียนกีฬาจังหวัดนครสวรรค์ อำเภอเมืองนครสวรรค์ จังหวัดนครสวรรค์ มีความจุทั้งหมด 15,000 ที่นั่ง ปัจจุบันเป็นสนามเหย้าของสโมสรฟุตบอลนครสวรรค์ในไทยแลนด์ เซมิโปรลีกและสโมสรฟุตบอลนครสวรรค์ สี่แคว ซิตี้ในไทยลีก 3
ฟุตบอลชิงแชมป์แห่งชาติยุโรป 2016 กลุ่มอี

ฟุตบอลชิงแชมป์แห่งชาติยุโรป 2016 กลุ่มอี กลุ่มนี้ประกอบไปด้วยเบลเยียม, อิตาลี, สาธารณรัฐไอร์แลนด์ และสวีเดน ในกลุ่มนี้ มีเพียงทีมเดียวเท่านั้นที่เป็นอดีตแชมป์ยุโรป คือ อิตาลี (1 สมัย) ที่สามารถชนะเลิศในปี ค.ศ. 1968 แต่ละนัดในกลุ่มนี้จะลงเล่นตั้งแต่วันที่ 13 ถึงวันที่ 22 มิถุนายน ค.ศ. 2016
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
ทีมอันดับที่ 3 ของกลุ่มอี, สาธารณรัฐไอร์แลนด์ จะได้ผ่านเข้าไปแข่งกับทีมชนะเลิศของกลุ่มเอ, ฝรั่งเศส
นัด.
"เวลาตามเวลาออมแสงยุโรปกลาง "
สาธารณรัฐไอร์แลนด์ พบ สวีเดน.
<section begin=e1 /><section end=e1 />
เบลเยียม พบ อิตาลี.
<section begin=e2 /><section end=e2 />
อิตาลี พบ สวีเดน.
<section begin=e3 /><section end=e3 />
เบลเยียม พบ สาธารณรัฐไอร์แลนด์.
<section begin=e4 /><section end=e4 />
อิตาลี พบ สาธารณรัฐไอร์แลนด์.
<section begin=e5 /><section end=e5 />
สวีเดน พบ เบลเยียม.
<section begin=e6 /><section end=e6 />
ฟุตบอลชิงแชมป์แห่งชาติยุโรป 2016 กลุ่มเอฟ

ฟุตบอลชิงแชมป์แห่งชาติยุโรป 2016 กลุ่มเอฟ กลุ่มนี้ประกอบไปด้วยโปรตุเกส, ไอซ์แลนด์, ออสเตรีย และฮังการี นี่เป็นครั้งแรกของไอซ์แลนด์ในการลงสนามรอบสุดท้าย แต่ละนัดจะลงเล่นตั้งแต่วันที่ 14 ถึง 22 มิถุนายน ค.ศ. 2016
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
"เวลาตามเวลาออมแสงยุโรปกลาง "
ออสเตรีย พบ ฮังการี.
<section begin=f1 /><section end=f1 />
โปรตุเกส พบ ไอซ์แลนด์.
<section begin=f2 /><section end=f2 />
ไอซ์แลนด์ พบ ฮังการี.
<section begin=f3 /><section end=f3 />
โปรตุเกส พบ ออสเตรีย.
<section begin=f4 /><section end=f4 />
ไอซ์แลนด์ พบ ออสเตรีย.
<section begin=f5 /><section end=f5 />
ฮังการี พบ โปรตุเกส.
<section begin=f6 /><section end=f6 />
ไฮม์ (วงดนตรี)

ไฮม์  เป็นวงป็อปร็อกอเมริกันจาก ลอสแอนเจลิส สมาชิกวงประกอบไปด้วยเอสเต้ , แดเนียล และ อลาน่า ไฮม์ และมือกลอง แดช ฮัตตัน โดยวงมีกลิ่นอายของดนตรีป็อปในผลงานเพลง ซึ่งมักตรงข้ามกับการแสดงโชว์ของพวกเธอที่มักมีมาดของความเป็นร็อคอยู่
สามพี่น้องตระกูลไฮม์ เอสเต้ , แดเนียล , อลาน่า เติบโตมาในครอบครัวศิลปิน และเริ่มเล่นเครื่องดนตรีตั้งแต่วัยเด็ก และได้โคฟเวอร์เพลงร่วมกับพ่อแม่ของเธอ พวกเขาได้แสดงในฐานะไฮม์ในปี 2007 , แต่ก็ไม่ได้จริงจังมากนัก เอสเต้ พี่ใหญ่แห่งไฮม์จบการศึกษาจากสาขา มานุษยดนตรีวิทยา ขณะที่แดเนียลกำลังประสบความสำเร็จกับการทัวร์คอนเสริตกับเจนนี่ ลูวิส มือกีตาร์กับ จูเลียน คาซาบลังคาส ฟร้อนแมนท์วง เดอะสโตรกส์ กับการทัวร์เดี่ยวของเขา และนำไปสู่การเปิดตัวของไฮม์ในปี ค.ศ. 2012
ทางวงปล่อยซิงเกิล , Forever (ก่อนหน้านี้ปล่อยในรูปแบบ EP ซึ่งให้โหลดฟรีโดยมีเวลาจำกัด) บวกกับมีการต้อนรับที่ค่อนข้างดีจากเทศกาลดนตรี South by Southwest festival จนกระทั่งค่ายเพลง Polydor Records ได้เห็นถึงศักยภาพความสามารถจนได้เซ็นสัญญาเป็นศิลปิน จนได้บริษัทเพลงอย่าง ร็อกเนชัน ซึ่งควบคุมโดย เจย์-ซี มาดูแลให้กับไฮม์ในช่วงต้นปี 2012 
ทางวงได้เริ่มการอัดสำหรับสตูดิโอชุดแรกของพวกเธอ , Days Are Gone ระหว่างการทัวร์ อาทิเทศกาลดนตรีอย่าง Glastonbury Festival. อัลบั้มดังกล่าวขึ้นชาร์จติดหนึ่งในสิบ ในหลายประเทศ เช่น ติดอันดับหนึ่งในอังกฤษ และทางวงก็ได้คว้ารางวัลมากมายในช่วงสิ้นปี 2013 วงยังถูกเสนอชื่อเข้าชิงในฐานะศิลปินหน้าใหม่ที่ยอดเยี่ยม ในแกรมมีอะวอร์ดครั้งที่ 57 ซึ่งทางวงก็ได้เตรียมอัดอัลบั้มชุดที่สอง
เนชันส์คัพ 2016

การแข่งขันฟุตบอล เนชันส์คัพ 2016  เป็นการแข่งขันฟุตบอลกระชับมิตรทีมชาติ จัดขึ้นตั้งแต่วันที่ 3–5 มิถุนายน พ.ศ. 2559 โดยจะเป็นการแข่งขันของทีมชาติชุดอายุไม่เกิน 21 ปี ซึ่งเป็นช่วงเวลาตามปฏิทินฟุตบอลในการแข่งขันทีมชาติ การแข่งขันนี้เป็นการแข่งขันครั้งแรกของเนชันส์คัพ ซึ่งมี 4 ทีมชาติเข้าร่วมแข่งขัน คือ มาเลเซีย, สิงคโปร์, ไทย และ เวียดนาม อีกทั้งการแข่งขันนี้จะเป็นการเตรียมทีมสำหรับซีเกมส์ 2017 ด้วย
สถิติ.
อันดับผู้ทำประตูสูงสุด.
<templatestyles src="Div col/styles.css"/>
สนามกีฬาฮังเจอบัต

สนามกีฬาฮังเจบัต  เป็นสนามกีฬาอเนกประสงค์ ตั้งอยู่ในเมืองกรูบง/ปายารุมปุต รัฐมะละกา ประเทศมาเลเซีย ซึ่งชื่อตั้งตามสุลต่านของรัฐมะละกา โดยสนามนี้เป็นสนามเหย้าของสโมสรฟุตบอลมะละกายูไนเต็ด ในปัจจุบันใช้งานสำหรับการแข่งขันฟุตบอล เป็นหลัก โดยมีความจุ 40,000 ที่นั่ง ใน ค.ศ. 2010 สนามนี้กลายเป็นสถานที่จัดงานหลักของซุกมาเกมส์
สโมสรฟุตบอลราชบุรีในฤดูกาล 2559

สโมสรฟุตบอลจังหวัดราชบุรีในฤดูกาล 2559 เป็นฤดูกาลที่ 4 ของ ราชบุรี มิตรผล ใน ไทยลีก ของสโมสรฟุตบอลราชบุรี มิตรผล. ตั้งแต่ปี พ.ศ. 2556 ถึง ปัจจุบัน.
รายชื่อนักเตะต่างชาติ.
<templatestyles src="Template:Football squad player/styles.css" />
จีฟอร์ซ 10 ซีรีส์

จีฟอร์ซ 10 ซีรีส์  เป็นตระกูลของหน่วยประมวลผลกราฟิกส์ พัฒนาโดยอินวิเดีย โดยเป็นตระกูลต่อจากจีฟอร์ซ 900 ซีรีส์ ซึ่งในตระกูลนี้ใช้สถาปัตยกรรมไมโครปัสกาล โดยพัฒนาจากสถาปัตยกรรมไมโครแม็กซ์เวลล์ ใช้เทคโนโลยี ฟินเฟต 16 นาโนเมตร ผลิตโดยทีเอสเอ็มซี ซึ่งเป็นบริษัทผลิตอุปกรณ์สารกึ่งตัวนำในประเทศไต้หวัน 
สถาปัตยกรรม.
สถาปัตยกรรมไมโคร ของจีฟอร์ซ 10 ซีรีส์ มีชื่อว่า "ปัสกาล" ตั้งตามแบลซ ปัสกาล นักคณิตศาสตร์ชาวฝรั่งเศสในช่วงหลังยุคคริสต์ศตวรรษที่ 17 โดยเปิดตัวในวันที่ 6 พฤษภาคม พ.ศ. 2559
อินวิเดียได้ประกาศว่าหน่วยประมวลผลกราฟิกปัสกาลมีหน่วยความจำความถี่สูง 4 ชั้น และมีความจุ 16 จิกะไบต์ บนรุ่นระดับสูงของหน่วยประมวลผลกราฟิก, ใช้เทคโนโลยี 16 นาโนเมตร, สถาปัตยกรรมแบบหน่วยความจำรวม และ เอ็นวีลิงก์ ซึ่งเป็นโพรโทคอลที่เชื่อมต่อกับหน่วยประมวลผลกลาง
สถาปัตยกรรมถัดไป.
หลังจากปัสกาลแล้ว อินวิเดียได้พัฒนาสถาปัตยกรรมถัดไป มีชื่อว่า "โวลตา" ตั้งตาม อาเลสซานโดร โวลตา นักฟิสิกส์ชาวอิตาลีในช่วงหลังยุคคริสต์ศตวรรษที่ 18
ผลิตภัณฑ์.
จีฟอร์ซ 10 ซีรีส์.
บนในตารางนี้ จะเอารุ่น Founders Edition มาเป็นค่าเริ่มต้น โดยอาจจะแตกต่างกันไปกับผู้ผลิตการ์ดจอที่ไม่ใช่ในรุ่น Founders Edition
จีฟอร์ซ 10 ซีรีส์ สำหรับคอมพิวเตอร์โน๊ตบุ๊ค.
สำหรับรุ่นคอมพิวเตอร์โน๊ตบุ๊คนั้น ทางอินวิเดียได้เอากราฟิคจากการ์ดมาอยู่ในคอมพิวเตอร์โน๊ตบุ๊ค โดยที่ไม่มีการตัดทอนประสิทธิภาพลงเหมือนรุ่นก่อน (หรือใส่รหัส M ลงท้าย) แต่จะปรับให้มีความเร็วที่เหมาะสม , ลดค่า TDP ลง และอาจเพิ่มจำนวน Core ได้ ทำให้ประสิทธิภาพการ์ดจอบนคอมพิวเตอร์โน๊ตบุ๊คนั้น มีความเร็วเทียบเท่าการ์ดจอบนคอมพิวเตอร์ส่วนบุคคล และอัตราในการกินไฟน้อยลง
พิกเซล (วงดนตรี)

พิกเซล (อังกฤษ: Pixel) คือวงดนตรีที่ก่อตั้งในปีพ.ศ. 2551 โดยมีนักร้องนำหญิง และนักดนตรีชาย มีผลงานเพลงกับสังกัดอาร์เอส
ประวัติ.
พิกเซล (อังกฤษ: Pixel) วงดนตรีที่มีใจรักและมีความฝันที่จะแจ้งเกิดในวงการเพลงอย่างเต็มตัว สำหรับวงร็อกอย่าง Pixel (พิกเซล) ซึ่งประกอบไปด้วย ณัฐฐ์-ธัญญธร สุขเสถียร (ร้องนำ), บิ๊ก-วินัย รัศมีจันทร์ (กีตาร์), ธง-เอกอนันต์ สุวิชาวัฒนนันท์ (กีตาร์), โบ๊ท-ภูมิธนากรณ์ โชติธนภักดี (เบส) และ ท็อป-จักรกฤษณ์ ทองอยู่เลิศ (กลอง) 
ซึ่งทั้ง 5 คน มีจุดเริ่มต้นเดียวกัน จากใจที่รักทางด้านดนตรีและเสียงเพลง โดยอาศัยการฝึกซ้อม ความมุ่งมั่นในการเก็บเกี่ยวประสบการณ์บนถนนสายดนตรีจนประสบความสำเร็จ ซึ่งอัลบั้มชุดนี้ถือได้ว่าเป็นอัลบั้มที่มาจากความตั้งใจ เลยทำให้พวกเขาได้มีอัลบั้มมาให้ทุกคนได้ฟังกัน กับอัลบั้มแรกที่มีชื่อเดียวกับวง Pixel
อัลบั้มชุดแรก ภายใต้การดูแลของโปรติวเซอร์ องอาจ สิงห์ลำพอง ออกวางจำหน่ายในรูปแบบซีดี วีซีดีคาราโอเกะ เมื่อวันที่ 25 พฤศจิกายน พ.ศ. 2551 โดบมีเพลงที่สร้างชื่อเสียงให้กับวงคือเพลง "รู้ว่ามีอยู่ก็สายไป" และเพลง "ไม่รู้หรือไม่รัก"
ปัจจุบันได้หมดสัญญากับทางค่ายแล้ว สมาชิกในวงได้รวมตัวกันร้องเพลงตามสถานที่ต่างๆ เช่น ตามร้านอาหาร หรือตามสถานที่เที่ยวกลางคืน โดยสมาชิกเหลือเพียง 4 คน
จอร์จ เชลดอน (นักกระโดดน้ำ)

จอร์จ เฮอร์เบิร์ต เชลดอน (;17 พฤษภาคม ค.ศ. 1874 — 25 พฤศจิกายน ค.ศ. 1907) เป็นนักกระโดดน้ำชาวอเมริกัน เขาเข้าแข่งขันในกีฬาโอลิมปิกฤดูร้อน 1904
เชลดอนเป็นหมอตาจากเซนต์หลุยส์ รัฐมิสซูรี ในโอลิมปิกฤดูร้อน 1904 เขาได้รับรางวัลเหรียญทองในประเภทแพลตฟอร์ม เขาเสียชีวิตในปี ค.ศ. 1907 ด้วยโรคหัวใจ
สายซางามิ

สายซางามิ  เป็นเส้นทางรถไฟในจังหวัดคานางาวะ ประเทศญี่ปุ่น บริหารงานโดยบริษัทรถไฟญี่ปุ่นตะวันออก เส้นทางเริ่มต้นจากสถานีรถไฟฮาชิโมโตะ เมืองซางามิฮาระ วิ่งขนานกับแม่น้ำซางามิ สิ้นสุดที่สถานีรถไฟชิงาซากิ เมืองชิงาซากิ รวมระยะทาง 33.3 กิโลเมตร
ขบวนรถไฟ.
รถไฟทุกขบวนให้บริการโดย 205-500 ซีรีส์ 4 ตู้ EMUs
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
Ħ

Ħ/ħ เป็นอักษรละติน H ที่มีเส้นด้านบน ซึ่งเป็นอักษรตัวที่ 10 ของภาษามอลตา  เป็นพยัญชนะเสียงเสียดแทรก เพดานอ่อน ไม่ก้อง ตรงกันกับอักษรเฮท ในกลุ่มภาษาเซมิติก เช่น , ซึ่งอักษรตัวพิมพ์เล็ก ใช้ในสัทอักษรสากลสำหรับแทนเสียงเดียวกัน อักษร ħ พบในผลงานปี ค.ศ. 1556 ของ มาร์ติน เปเรซ เด อายาลา (Martín Pérez de Ayala) ซึ่งดัดแปลงเล็กน้อยจากหนังสือประมวลคำศัพท์ของ เปโดร เด อัลกาลา (Pedro de Alcalá) 
Ħ ใช้ในภาษามอลตา โดยออกเสียงเป็น และปรากฏในแป้นพิมพ์ภาษามอลตา
ในรหัสยูนิโคด อักขระพิเศษ ℏ (U+210F) แสดงถึงค่าคงตัวของพลังค์แบบลดค่า (reduced Planck constant, "h"/2π) ในกลศาสตร์ควอนตัม หรือบางครั้งเรียกว่าค่าคงตัวของดิแรก ในบริบทนี้ออกเสียงว่า "เอช-บาร์"
ตัวพิมพ์เล็กคล้ายกับอักษรซีริลลิก Tshe (ћ) หรือสัญลักษณ์ทางดาราศาสตร์ของดาวเสาร์ (♄)
อักษรตัวพิมพ์ใหญ่สีขาว Ħ บนสี่เหลี่ยมสีแดงเป็นตราสัญลักษณ์ของ Heritage Malta จนถึงปี พ.ศ. 2565
ใช้เป็นสัญลักษณ์สำหรับสกุลเงินดิจิทัลดั้งเดิมของ Hedera Hashgraph คือ HBAR
การเข้ารหัสคอมพิวเตอร์.
Ħ เป็นส่วนหนึ่งของชุดอักขระ Windows Glyph List 4 (WGL-4) จึงควรแสดงผลได้ในคอมพิวเตอร์ส่วนใหญ่
ดูเพิ่ม.
<templatestyles src="Div col/styles.css"/>
พระเจ้าการ์โลสที่ 3 แห่งสเปน

พระเจ้าการ์โลสที่ 3 แห่งสเปน 20 มกราคม ค.ศ. 1716 - 14 ธันวาคม ค.ศ. 1788) เป็นพระมหากษัตริย์สเปน (ค.ศ. 1759–1788) และยังดำรงตำแหน่งดยุกแห่งปาร์มาและปีอาเซนซาในฐานะ ดยุกคาร์โลที่ 1 (ค.ศ. 1731–1735); พระมหากษัตริย์แห่งนาโปลีในฐานะ พระเจ้าคาร์โลที่ 7 และพระมหากษัตริย์แห่งซิซิลีในฐานะ พระเจ้าคาร์ลูที่ 5 (ค.ศ. 1734–1759) พระองค์เป็นพระราชโอรสองค์ที่ 5 ในพระเจ้าเฟลีเปที่ 5 แห่งสเปน และพระราชโอรสที่แก่ที่สุดในเอลีซาเบตตา ฟาร์เนเซ พระมเหสีองค์ที่สองของพระเจ้าเฟลีเปที่ 5 ผู้เสนอแนวคิดสมบูรณาญาสิทธิราชย์อันทรงภูมิธรรมและregalism, พระองค์เสวยราชสมบัติเป็นพระมหากษัตริย์สเปนในวันที่ 10 สิงหาคม ค.ศ. 1759 หลังการสวรรคตของพระเจ้าเฟร์นันโดที่ 6 แห่งสเปน พระเชษฐาต่างพระราชมารดาผู้ไม่มีพระราชโอรสธิดาสืบทอดราชบัลลังก์
ใน ค.ศ. 1731 เจ้าชายการ์โลสพระชนมายุ 15 ชันษาได้กลายเป็นดยุคแห่งปาร์มาและปิอาเซนซา ในฐานะ การ์โลที่ 1 หลังจากการสิ้นพระชนม์ของอันโตนิโอ ฟาร์เนส ผู้เป็นพระปิตุลาที่ไม่มีพระราชโอรสธิดาสืบทอด ใน ค.ศ. 1738 พระองค์ทรงอภิเษกสมรสกับเจ้าหญิงมาเรีย อามาเลียแห่งแซกโซนี มีพระราชโอรสและธิดารวมทั้งสิ้น 13 พระองค์ มีเพียงแปดพระองค์มีชีวิตถึงวัยผู้ใหญ่ ซึ่งรวมไปถึงการ์โลส ผู้มีสิทธิในพระราชบัลลังก์ การ์โลสและมาเรีย อามาเลียประทับที่เนเปิลส์เป็นเวลา 19 ปี พระองค์ได้รับประสบการณ์ที่ล้ำค่าจากการปกครองที่อิตาลีเป็นเวลา 25 ปี นโยบายที่กำหนดไว้ล่วงหน้าของพระองค์ในอิตาลีถูกนำมาใช้ในช่วงที่ครองราชย์ในสเปนเป็นเวลา 30 ปี
ในฐานะกษัตริย์แห่งสเปน พระเจ้าการ์โลสที่ 3 ทรงทำการปฏิรูปเพื่อเพิ่มการไหลของเงินทุนสู่อาณาจักรและป้องกันการรุกรานจักรวรรดิจากต่างประเทศ พระองค์สทรงสร้างความสะดวกด้านการค้าและการพาณิชย์ เกษตรกรรมที่ทันสมัยและการถือครองที่ดิน และส่งเสริมการวิจัยทางวิทยาศาสตร์และมหาวิทยาลัย พระองค์ดำเนินการตามนโยบาย regalist เพื่อเพิ่มอำนาจของรัฐเกี่ยวกับคริสตจักร ในรัชสมัยของพระองค์ พระองค์ทรงขับไล่คณะเยสุอิตออกจากจักรวรรดิสเปน พระองค์เสริมกำลังกองทัพบกและกองทัพเรือสเปน ถึงแม้ว่าพระองค์ไม่ได้ควบคุมการคลังของสเปนอย่างสมบูรณ์ และบางครั้งจำเป็นต้องยืมเงินเพื่อนำไปใช้จ่าย การปฏิรูปส่วนใหญ่ของพระองค์ประสบความสำเร็จ โดยสิ่งเหล่านี้ได้สร้างรายได้แก่ราชอาณาจักร ขยายอำนาจของรัฐ และทำให้พระราชมรดกของพระองค์ยังคงหลงเหลืออยู่ในปัจจุบัน
สแตนลีย์ เจ. เพย์น นักประวัติศาสตร์ เขียนถึงพระเจ้าการ์โลสที่ 3 ว่า "อาจจะเป็นผู้ปกครองในยุโรปที่ประสบความสำเร็จมากที่สุดในรัชสมัยของพระองค์ ทรงทำให้ความสอดคล้องความเป็นผู้นำที่ชาญฉลาด โดยทรงเลือกรัฐมนตรีที่มีความสามารถ...ชีวิตส่วนพระองค์ได้รับการยอมรับนับถือของประชาชน" John Lynch ประมาณการไว้ว่า ในสเปนสมัยราชวงศ์บูร์บง "ชาวสเปนต้องรอถึงครึ่งศตวรรษก่อนที่พระเจ้าการ์โลสที่ 3 สามารถช่วยรัฐบาลของตนได้"
พระเจ้าเฟร์นันโดที่ 6 แห่งสเปน

พระเจ้าเฟร์นันโดที่ 6 แห่งสเปน (พระราชสมภพ; 23 กันยายน ค.ศ. 1713 - 10 สิงหาคม ค.ศ. 1759) หรือเรียกกันว่า ผู้ทรงภูมิรู้ (el Prudente) และ ผู้ทรงยุติธรรม (el Justo) ทรงเป็นพระมหากษัตริย์สเปน ระหว่าง 9 กรกฎาคม ค.ศ. 1746 จนกระทั่งสวรรคต ทรงเป็นพระโอรสพระองค์ที่สี่ในพระเจ้าเฟลีเปที่ 5 แห่งสเปนกับพระมเหสีพระองค์แรกมาเรีย ลุยซาแห่งซาวอย พระเจ้าเฟอร์ดินานด์ที่ 3 เป็นประมุขพระองค์ที่สามของราชวงศ์บูร์บง พระราชสมภพในกรุงมาดริด 23 กันยายน ค.ศ. 1713
เดอะฟิวเจอร์ (เพลง)

เดอะฟิวเจอร์  เป็นเพลงของพรินซ์ ในปี ค.ศ. 1989 จากอัลบั้มซาวน์แทร็กแบทแมน ออกจำหน่ายในวันที่ 18 พฤษภาคม ค.ศ. 1990 เป็นซิงเกิลสุดท้ายที่ออกจำหน่ายจากอัลบั้ม ถูกวางจำหน่ายในรูปแบบซิงเกิลเฉพาะในยุโรป
ชาร์ต.
<templatestyles src="Col-begin/styles.css"/>
ธีฟอินเดอะเทมเพิล

ธีฟอินเดอะเทมเพิล  เป็นเพลงของพรินซ์ ในปี ค.ศ. 1990 จากอัลบั้มซาวน์แทร็กกราฟิตีบริดจ์ ออกจำหน่ายในวันที่ 17 กรกฎาคม ค.ศ. 1990 เป็นเพลงสุดท้ายที่บันทึกไว้ในอัลบั้ม "Thieves in the Temple" ติดชาร์ตใน US R&B chart และกลายเป็นเพลงฮิตอันดับที่ 6 ในสหรัฐอเมริกา ,อันดับที่ 7 ในสหราชอาณาจักร และยังได้ติดชาร์ตเพลงแดนซ์อันดับที่ 9
แทร็คนี้มีเสียงที่ไม่ซ้ำกัน ที่เริ่มต้นอย่างเงียบ ๆ ในการเล่นคีย์บอร์ดกับสะท้อน และเสียงร้อง ก่อนส่วนหลักของบอมส์ในเพลงที่มีจังหวะซินธ์เบส, ดรัมแมชชีนลัด ทำนองเพลงตะวันออกกลาง และโอเปร่ามีลักษณะคล้ายเสียงร้องเป็นชั้นๆ นอกจากนี้พรินซ์ยังมีตัวอย่างโซโลหีบเพลงเป่าจากการบันทึกเสียงโดย The Chambers Brothers เสียงร้องมีอารมณ์ และกล่าเรื่องการปฏิเสธพรินซ์ และโกหกเขา
ชาร์ต.
<templatestyles src="Col-begin/styles.css"/>
นิยายนินจาคาถาโอ้โฮเฮะ

นินจาคาถาโอ้โฮเฮะ หรือ นารูโตะ เป็นการ์ตูนญี่ปุ่นที่มีเนื้อหาเกี่ยวกับนินจา เขียนเรื่องและภาพโดย มะซะชิ คิชิโมะโตะ ตีพิมพ์ครั้งแรกในวันที่ 21 กันยายน พ.ศ. 2542 ในนิตยสาร "โชเนนจัมป์" ในประเทศญี่ปุ่น และจบลงในวันที่ 10 พฤศจิกายน พ.ศ. 2557 รวมทั้งหมด 700 ตอน 72 เล่ม หลังจากนั้นได้มีการตีพิมพ์นิยายประเภทไลต์โนเวลออกมา 2 ชุด คือชุดฮิเด็น (เปิดตำนานลับ) และชินเด็น แม้ว่านิยายแต่ละเล่มเขียนภาพโดย มะซะชิ คิชิโมะโตะ เหมือนกัน แต่นิยายแต่ละเล่มเขียนเรื่องโดยผู้เขียนต่างกัน
เส้นเวลาของนินจาคาถาโอ้โฮเฮะ.
นี่เป็นเส้นเวลาของนินจาคาถาโอ้โฮเฮะที่ถูกปล่อยออกมาโดยโชเน็นจัมป์
11 ตุลาคม ,17 ปี หลังนารูโตะเกิด
หลายเดือนต่อมา
2 ปีต่อมา
หลายเดือนต่อมา
หลายวันต่อมา
หลายเดือนต่อมา
มากกว่า 10 ปีต่อมา
หลายปีต่อมา
หลายเดือนต่อมา
ซูเปร์โกปาเดเอสปัญญา 2016

ซูเปร์โกปาเดเอสปัญญา 2016 เป็นการแข่งขันฟุตบอลระหว่างทีมรองชนะเลิศโกปาเดลเรย์ ฤดูกาล 2015–16 เซบิยา พบกับ ทีมชนะเลิศลาลิกา ฤดูกาล 2015–16 และโกปาเดลเรย์ ฤดูกาล 2015–16 บาร์เซโลนา โดยแข่งขันในวันที่ 14 และ 17 สิงหาคม ค.ศ. 2016 ณ สนามเหย้าของทั้งสองทีม โดยเซบิยาได้เข้าแข่งขันเนื่องจากบาร์เซโลนาชนะเลิศการแข่งขันทั้งสองรายการ
การแข่งขัน.
นัดแรก.
ประตูแรกของการแข่งขันเกิดขึ้นในนาทีที่ 54 จากที่ เดนิส ซัวเรซ เปิดบอลให้กับ อาร์ดา ทูรัน ส่งบอลด้วยหน้าอกให้กลับ ลุยส์ ซัวเรซ ทำประตูด้วยเท้าขวาในระยะ 12 หลา หลั
จากนั้น มุนีร เป็นผูทำประตูที่สองในาทีที่ 81 ด้วยเท้าซ้ายผ่านมือของ เซร์คีโอ ริโก เข้าไปจากการแอสซิตส์จาก ลิโอเนล เมสซิ
นัดที่สอง.
อาร์ดา ทูรัน เป็นผู้ทำประตูแรกในเกมนี้ด้วยเท้าซ้ายในนาทีที่ 10 จากลูกแอสซิตส์จาก ลิโอเนล เมสซิ ในระยะไม่ถึง 6 หลา หลังจากนั้น 30 นาที เกลาดิโอ บราโบ ได้ป้องกันลูกจุดโทษจาก บิเซนเต อิบอร์รา ได้สำเร็จ หลังจาก ซามุแอล อูมตีตี ทำแฮนด์บอล (ใช้มือช่วยเล่น) ในกรอบเขตโทษ หลังจากนั้น ทูรัน ทำประตูที่สองของเขาได้ในนาทีที่ 46 ด้วยเท้าขวาจากนอกกรอบเขตโทษ ขณะที่ เมสซิ เป็นผู้ทำประตูที่สามให้กับบาร์เซโลน โดยการโหม่งเข้าประตูจากลูกเปิดทางด้านซ้ายของ ลูว์กา ดีญ
โยฮัน เอากุสท์ อาร์ฟเวดสัน

โยฮัน เอากุสท์ อาร์ฟเวดสัน (12 มกราคม ค.ศ. 1792 – 28 ตุลาคม ค.ศ. 1841) เป็นนักเคมีชาวสวีเดน เกิดในครอบครัวพ่อค้าที่มีฐานะ เป็นบุตรของยาคอบ อาร์ฟเวดสันและอันนา เอลิซาเบธ โฮลเตอร์มันน์ อาร์ฟเวดสันเรียนที่มหาวิทยาลัยอุปซอลาจนจบด้านกฎหมายและวิทยาแร่ ก่อนจะได้งานในคณะกรรมการเหมืองแร่สวีเดน ต่อมาเขามีโอกาสทำงานในห้องปฏิบัติการของเยินส์ ยาคอบ แบร์ซีเลียส นักเคมีชาวสวีเดน อาร์ฟเวดสันศึกษาแร่เพทาไลต์ จนค้นพบธาตุลิเทียมในปี ค.ศ. 1817
อาร์ฟเวดสันเสียชีวิตในปี ค.ศ. 1841 ชื่อของเขาได้รับการนำไปตั้งเป็นชื่อแร่อาร์ฟเวดโซไนต์ (arfvedsonite)
รายชื่อประเทศเรียงตามความเสี่ยงจากภัยธรรมชาติ

ด้านล่างนี้เป็น รายชื่อประเทศเรียงตามความเสี่ยงจากภัยธรรมชาติ โดยเป็นข้อมูลจาก มหาวิทยาลัยสหประชาชนเพื่อสิ่งแวดล้อมและความมั่นคงของมนุษย์ เมื่อปี ค.ศ. 2013 โดยข้อมูลนี้เป็นข้อมูลเกี่ยวกับความเสี่ยงในการเกิดภัยธรรมชาติต่างๆ เช่นแผ่นดินไหว พายุ น้ำท่วม ภัยแล้ง และการเพิ่มขึ้นของระดับน้ำทะเล กว่า 173 ประเทศทั่วโลก
ข้อมูลเมื่อปี ค.ศ. 2013.
"หมายเหตุ : ██ 0.10-3.61", "██ 3.62-5.68", "██ 5.69-7.43", "██ 7.44-10.37", "██ 10.38-36.43".
ปาเบียญิตแซ

ปาเบียญิตแซ  เป็นเมืองทางตอนกลางของประเทศโปแลนด์ ห่างจากเมืองหลักวุช 10 กิโลเมตร อยู่ในเขตจังหวัดวุช มีเนื้อที่ 32.99 ตารางกิโลเมตร ในปี ค.ศ. 2014 มีประชากร 65,828 คน
ในช่วงสงครามโลกครั้งที่สอง ชาวยิวที่อาศัยในเมืองนี้ได้ถูกนาซีเยอรมันฆ่าตาย และผู้รอดชีวิตจากเมืองนี้ส่วนใหญ่ได้อพยพไปยังประเทศอิสราเอล
สโมสรฟุตบอลการท่าเรือ ในฤดูกาล 2559

ฤดูกาล 2559 เป็นฤดูกาลที่ 20 ของ การท่าเรือ ในลีกสูงสุดของไทย และเป็นฤดูกาลที่ 2 ของทีมใน ไทยลีกดิวิชัน 1.
นี่คือการเปลี่ยนชื่อของสโมสรฟุตบอลการท่าเรือ.
การแข่งขันอย่างไม่เป็นทางการ.
กระชับมิตร.
      ชนะ
      เสมอ
      แพ้
ไทยลีกดิวิชัน 1.
ตารางคะแนน.
ตารางคะแนนไทยลีกดิวิชัน 1 2559
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น!!เฮด-ทู-เฮด
ไทยลีกคัพ.
      ชนะ
      เสมอ
      แพ้
      โปรแกรมนัดต่อไป
 "ณ วันที่ 24 กันยายน 2559"
เลนส์แคนนอน อีเอฟ-เอส 18–55 มม.

เลนส์แคนนอน อีเอฟ-เอส 18–55 มม. f/3.5–5.6 เป็นเลนส์ซูมมุมกว้างจนถึงช่วงกลางของเลนส์เทเลโฟโต ผลิตโดยแคนนอน สำหรับกล้องดีเอสแอลอาร์ ที่สามารถใส่เลนส์อีเอฟ-เอส ได้ โดยมีความยาวโฟกัสเทียบเท่า 35 มิลลิเมตร อยู่ที่ 28.8−88 มิลลิเมตร และเลนส์นี้เป็นเลนส์คิท หรือเลนส์เริ่มต้น สำหรับกล้องเอพีเอส-ซี
มี 8 รุ่นสำหรับเลนส์นี้ โดย 5 รุ่น เลิกผลิตแล้ว แต่อีก 3 รุ่นยังคงผลิตอยู่
อีเอฟ-เอส 18–55 มม. ยูเอสเอ็ม 1/2 และ อีเอฟ-เอส 18–55 มม. 1/2/3.
รุ่นที่ 1 เปิดตัวเมื่อปี พ.ศ. 2547 หลังจากการเปิดตัวกล้องอีโอเอส 300 ดี ส่วนรุ่นที่ 2 เปิดตัวเมื่อปี พ.ศ. 2548 พร้อมกับการเปิดตัวอีโอเอส 350 ดี ตัวเลนส์ทำจากพลาสติก รวมถึงด้านที่เชื่อมต่อกับกล้องด้วย อย่างไรก็ตาม ในรุ่นนี้เลนส์ต้องเลิกผลิตเนื่องจากความคมชัดของรูป โดยความบิดเบือนของภาพจะเห็นได้ชัดเมื่อถ่ายรูปมุมกว้าง และ ภาพที่ได้ค่อนข้างติดโทนสีม่วง นอกจากนี้ เมื่อต้นปี พ.ศ. 2554 ยังได้มีการเปิดตัวรุ่นที่ 3 โดยมีลักษณะที่คล้ายกับเลนส์อีเอฟ-เอส 18-55 มม. ไอเอส แต่ไม่มีระบบป้องกันการสั่นไหวของภาพ
อีเอฟ-เอส 18–55 มม. ไอเอส 1/2.
ในวันที่ 20 สิงหาคม พ.ศ. 2550 ได้มีการเปิดตัวเลนส์ อีเอฟ-เอส 18–55 มม. ไอเอส พร้อมกับ อีโอเอส 40 ดี โดยเลนส์สามารถให้ภาพที่มีคุณภาพมากขึ้นจากรุ่นก่อน และ การเพิ่มการป้องกันการสั่นของภาพ
ต่อมาเมื่อวันที่ 7 กุมภาพันธ์ พ.ศ. 2554 เลนส์ไอเอส รุ่นที่ 2 ได้เปิดตัวพร้อมกับ อีโอเอส 600 ดี กับ 1100 ดี เลนส์นี้มีคุณสมบัติคล้ายกับรุ่นก่อนหน้านี้ แต่ปรับเปลี่ยนการออกแบบภายใน รวมไปถึงอัลกอริทึมที่สามารถรับรู้ได้เมื่อแพนกล้อ
อีเอฟ-เอส 18–55 มม. ไอเอส เอสทีเอ็ม.
ในวันที่ 21 มีนาคม พ.ศ. 2556 ได้มีการเปิดตัวเลนส์รุ่นไอเอส เอสทีเอ็ม พร้อมกับ อีโอเอส 700 ดี และ อีโอเอส 100 ดี โดยมีสูตรด้านการรับภาพที่ต่างจากเลนส์ในรุ่นก่อน ๆ โดยรุ่นนี้มีเอสทีเอ็ม (สเตปพิงมอเตอร์) ซึ่งเป็นเทคโนโลยีใหม่ โดยบริษัทได้ระบุว่าสามารถโฟกัสอัตโนมัติได้ตลอดเวลาระหว่างการบันทึกวิดีโอ เพราะมีเทคโนโลยีเซ็นเซอร์ไฮบริดออโตโฟกัสของแคนนอน โดยรุ่นนี้เป็นเลนส์ 18−55 มม. รุ่นแรกที่มาพร้อมกับการออกแบบให้โฟกัสภายใน เลนส์รุ่นนี้เป็นเลนส์ที่ขายคู่กับ อีโอเอส 700 ดี และ อีโอเอส 100 ดี and 100D; อีกทั้งยังเป็นหนึ่งในเลนส์เริ่มต้นของอีโอเอส 70 ดี ด้วย
คริสต์สหัสวรรษที่ 3

ในประวัติศาสตร์ร่วมสมัย คริสต์สหัสวรรษที่ 3 เป็นช่วงเวลาที่เริ่มต้นขึ้นในวันที่ 1 มกราคม ค.ศ. 2001 และจะจบลงในวันที่ 31 ธันวาคม ค.ศ. 3000 ตามปฏิทินเกรกอเรียน นี่เป็นสหัสวรรษที่ 3 ของทั้งคริสต์ศักราชและสากลศักราช
หมายเหตุ.
<templatestyles src="Reflist/styles.css" />
ประเทศไทยใน พ.ศ. 2275

เหตุการณ์ที่เกิดขึ้นใน พ.ศ. 2275 (ค.ศ. 1732) ในประเทศไทย เป็นปีที่ 383 แห่งกรุงศรีอยุธยา เป็นปีที่ 45 แห่งราชวงศ์บ้านพลูหลวง เป็นปีที่ 25 และเป็นปีสุดท้ายในรัชสมัยของสมเด็จพระสรรเพชญ์ที่ 9 และเป็นปีแรกในรัชสมัยของสมเด็จพระเจ้าอยู่หัวบรมโกศ นับเป็นปี จ.ศ. 1093 (1 มกราคม - 29 มีนาคม) และ 1094 (30 มีนาคม - 31 ธันวาคม) ในแบบปัจจุบัน
พรรคปวงชนชาวไทย (พ.ศ. 2552)

พรรคปวงชนชาวไทย (ชื่อย่อ: พปชท.) พรรคการเมืองของไทยในอดีตที่ได้จดทะเบียนก่อตั้งเมื่อวันที่ 5 มิถุนายน พ.ศ. 2552 โดยมีเดชชาติ รัตนวรชาติ เป็นหัวหน้าพรรค และปัญญา มหัน เป็นเลขาธิการพรรค
คณะกรรมการบริหารพรรคปวงชนชาวไทย.
คณะกรรมการบริหารพรรคชุดแรก (5 มิถุนายน พ.ศ. 2552 - 2 พฤศจิกายน พ.ศ. 2552).
ประกาศนายทะเบียนพรรคการเมืองลงวันที่ 5 มิถุนายน พ.ศ. 2552 ประกาศให้คณะกรรมการบริหารพรรคมีดังต่อไปนี้
ในวันที่ 2 พฤศจิกายน พ.ศ. 2552 นายสุริยพันธ์ได้ขอลาออกจากตำแหน่งรองหัวหน้าพรรคและสมาชิกพรรคปวงชนชาวไทยทำให้เหลือคณะกรรมการบริหารพรรคปวงชนชาวไทยทั้งสิ้น 9 คน 
คณะกรรมการบริหารพรรคชุดสุดท้าย (2 พฤศจิกายน พ.ศ. 2552 - 4 กันยายน พ.ศ. 2553).
ประกาศนายทะเบียนพรรคการเมืองลงวันที่ 26 พฤศจิกายน พ.ศ. 2552 ประกาศให้คณะกรรมการบริหารพรรคมีดังต่อไปนี้
ยุบพรรค.
พรรคปวงชนชาวไทยถูกยุบเมื่อวันที่ 4 กันยายน พ.ศ. 2553 ตามมติของ คณะกรรมการการเลือกตั้ง ในการประชุมคณะกรรมการเลือกตั้ง ครั้งที่ 80/2553 เมื่อวันที่ 28 กรกฎาคม พ.ศ. 2553 เนื่องจากทางพรรคปวงชนชาวไทยไม่ดำเนินการตามที่กฎหมายกำหนด
คริสต์สหัสวรรษที่ 5

คริสต์สหัสวรรษที่ 5 ตามปฏิทินเกรกอเรียน จะเริ่มขึ้นในวันที่ 4 มกราคม ค.ศ.4001 และสิ้นสุดลงในวันที่ 31 ธันวาคม ค.ศ.5000 นี่เป็นสหัสวรรษที่ 5 ของทั้งคริสต์ศักราชและสากลศักราช
เหตุการณ์ทางโหราศาสตร์.
ใน 8 ศตวรรษแรกของคริสต์สหัสวรรษที่ 5 ยุค Aquarius ที่ยาวนาน 2,158 ปี จะจบลง และจะเริ่มยุค Capricorn
เหตุการณ์อื่น.
ภายในเวลานี้ โลกจะมีการสลับขั้วแม่เหล็กโลก
การลงประชามติว่าด้วยสาธารณรัฐออสเตรเลีย พ.ศ. 2542

การลงประชามติว่าด้วยสาธารณรัฐออสเตรเลีย พ.ศ. 2542  จัดขึ้นเมื่อวันที่ 6 พฤศจิกายน พ.ศ. 2542 คือการลงประชามติเพื่อหยั่งเสียงของประชาชนต่อการแก้ไขรัฐธรรมนูญแห่งเครือรัฐออสเตรเลียซึ่งประกอบไปด้วยสองคำถาม คำถามแรกเป็นคำถามที่ว่าออสเตรเลียควรเปลี่ยนมาใช้ระบอบสาธารณรัฐ โดยมีประธานาธิบดีที่มาจากการแต่งตั้งโดยรัฐสภาตามรูปแบบการแต่งตั้งสองฝ่าย (bi-partisan appointment model) เป็นประมุขของประเทศหรือไม่ ทั้งนี้รูปแบบดังกล่าวได้รับการเห็นชอบจากสมัชชาร่างรัฐธรรมนูญ (Constitutional Convention) ที่จัดขึ้นในเดือนกุมภาพันธ์ พ.ศ. 2541 ณ กรุงแคนเบอร์รา ซึ่งประกอบไปด้วยสมาชิกที่มาจากการแต่งตั้งและการเลือกตั้งอย่างละครึ่ง ส่วนคำถามที่สองถามว่าควรเพิ่มบทนำ (preamble) เข้าไปในรัฐธรรมนูญด้วยหรือไม่ ทั้งนี้โดยทั่วไปแล้วถือว่าคำถามที่สองนั้นมีความสำคัญในเชิงการเมืองน้อยกว่าคำถามแรกเป็นอย่างมาก
ในขณะที่ผลการสำรวจความคิดเห็นของหลายสำนักในช่วงหลายปีบ่งชี้ตรงกันว่าผู้มีสิทธิ์ออกเสียงส่วนมากเห็นชอบแนวทางการเปลี่ยนไปใช้ระบอบสาธารณรัฐ อย่างไรก็ตามผลคะแนนจริงที่ออกมาแสดงให้เห็นถึงความพ้ายแพ้ของฝ่ายสนับสนุนสาธารณรัฐ อันมีสาเหตุมากจากเสียงคัดค้านรุนแรงจากกลุ่มราชาธิปไตยนิยมหลายกลุ่ม และความแตกแยกภายในฝ่ายสาธารณรัฐนิยมในประเด็นวิธีการเลือกประธานาธิบดี
ผลคะแนน.
เนื่องจากมาตรา 128 แห่งรัฐธรรมนูญเครือรัฐออสเตรเลียกำหนดไว้ว่าการแก้ไขรัฐธรรมนูญจำเป็นต้องได้รับการเห็นชอบจาก "เสียงส่วนมากสองชั้น" (double majority) คือเสียงส่วนมากในระดับเขตปกครอง (เห็นชอบมากกว่า 4 แห่ง) และเสียงส่วนมากในระดับผู้มีสิทธิ์ออกเสียง ส่วนคะแนนของผู้มีสิทธิ์ออกเสียงในเขตปกครองที่มีสถานะเป็นดินแดน (เทร์ริทอรี) จะถูกนับในระดับที่สองเท่านั้น (ระดับผู้มีสิทธิ์ออกเสียง)
ในการลงประชามติครั้งนี้มีผู้มาใช้สิทธิ์รวมทั้งสิ้น 11,785,000 คน คิดเป็นร้อยละ 95.10 ของจำนวนผู้มีสิทธิ์ออกเสียงทั้งหมด (12,392,040 คน) ซึ่งในจำนวนนี้ มีคะแนนเสียงที่ถือเป็นโมฆะ (บัตรเสียหรือไม่ลงคะแนนเสียง) ประมาณ 100,000 เสียงหรือร้อยละ 0.9 ของคะแนนเสียงทั้งหมด
ประเด็นสาธารณรัฐ.
"ร่างกฎหมาย: แก้ไขรัฐธรรมนูญเพื่อสถาปนาเครือรัฐออสเตรเลียในฐานะสาธารณรัฐ โดยสมเด็จพระราชินีนาถและผู้สำเร็จราชการถูกแทนที่ด้วยประธานาธิบดีซึ่งแต่งตั้งโดยเสียงส่วนมากสองในสามของสมาชิกรัฐสภาเครือรัฐออสเตรเลีย"
"ท่านเห็นชอบการเสนอแก้ไขนี้หรือไม่"
ผลคะแนนที่ได้คือไม่ได้รับการเห็นชอบจากเสียงส่วนมากทั้งในระดับเขตปกครองและระดับผู้มีสิทธิ์ออกเสียง (เสียงสนับสนุนน้อยกว่าเสียงคัดค้าน 1,137,763 คะแนน) ร่างกฎหมายที่เสนอให้แก้ไขรัฐธรรมนูญดังกล่าวจึงถูกตีตกไป
ประเด็นบทนำ.
"ร่างกฎหมาย: แก้ไขเพื่อเพิ่มบทนำเข้าไปเป็นส่วนหนึ่งของรัฐธรรมนูญ"
"ท่านเห็นชอบการเสนอแก้ไขนี้หรือไม่"
ผลคะแนนที่ได้คือไม่ได้รับการเห็นชอบจากเสียงส่วนมากทั้งในระดับเขตปกครองและระดับผู้มีสิทธิ์ออกเสียง (เสียงสนับสนุนน้อยกว่าเสียงคัดค้าน 2,489,435 คะแนน) ร่างกฎหมายที่เสนอให้แก้ไขรัฐธรรมนูญดังกล่าวจึงถูกตีตกไป
สถานีโทรทัศน์จี๋หลิน

สถานีโทรทัศน์จี๋หลิน (ตัวย่อ : JLTV)(อักษรจีนตัวย่อ: 吉林电视台; pinyin: "Jílín Diànshìtái") เป็นสถานีโทรทัศน์ภูมิภาคในประเทศจีน ในมณฑลจี๋หลิน ออกอากาศครั้งแรกเมื่อวันที่ 1 ตุลาคม ค.ศ. 1959 ก่อตั้งขึ้นโดยการควบรวมกิจการของสถานีวิทยุกระจายเสียงประชาชนจี๋หลินและสถานีโทรทัศน์จี๋หลิน กลายเป็นเป็นบริการสาธารณะสาธารณะโดยตรง ภายใต้รัฐบาลมณฑลจี๋หลินและอยู่ภายใต้การนำของคณะกรรมการโฆษณา กรมโฆษณาชวนเชื่อ ปัจจุบันเจแอลทีวีออกอากาศในประเทศ ภาษาจีนมาตรฐาน, ภาษาแมนจู, ภาษาเกาหลี และ ภาษามองโกเลีย
ช่องรายการ.
ช่องรายการโทรทัศน์.
ช่องรายการโทรทัศน์ของ Jilin Radio and Television มาจาก Jilin Television ซึ่งก่อตั้งขึ้นเมื่อวันที่ 1 ตุลาคม 1959 เป็นสถานีโทรทัศน์แหงที่เจ็ด ซึ่งจัดตั้งขึ้นในจีนแผ่นดินใหญ่และปัจจุบันมีสถานีโทรทัศน์ 12 ช่อง
หมายเหตุ: นอกจากนี้ยังมีสื่อโทรทัศน์อื่นในมณฑลคือสถานีโทรทัศน์เพื่อการศึกษามณฑลจี๋หลิน ไม่ได้อยู่ในความรับผิดชอบของสถานีวิทยุโทรทัศน์จี๋หลิน แต่เป็นหน่วยงานหลักของ สำนักการศึกษามณฑลจี๋หลิน
ดาวอร์ ชูเกร์

ดาวอร์ ชูเกร์  เป็นอดีตนักฟุตบอลทีมชาติโครเอเชีย
ชูเกร์เล่นในตำแหน่งกองหน้าตัวเป้า เขาเล่นให้กับทีม เซบิยา , เรอัลมาดริด , อาร์เซนอล รวมทั้งทีมชาติโครเอเชียด้วย และ เขายังเป็นดาวซันโวสูงสุดของทีมชาติโครเอเชีย ยิงไปทั้งหมด 45 ประตู
ชูเกร์เป็นตัวหลักในการนำทีมชาติโครเชียคว้าที่ 3 ในฟุตบอลโลก 1998 และได้เป็นดาวซันโวสูงสุดประจำทัวร์นาเมนต์โดยยิงไป 6 ประตู
แผ่นดินไหวนำ

แผ่นดินไหวนำ หรือทับศัพท์ว่า ฟอร์ช็อก  เป็นแผ่นดินไหวที่เกิดขึ้นก่อนเหตุการณ์แผ่นดินไหวขนาดใหญ่ (แผ่นดินไหวหลัก) ที่มีความเกี่ยวข้องกันทั้งในช่วงเวลาและพื้นที่ โดยชื่อเรียกของการเกิดแผ่นดินไหว ทั้ง"แผ่นดินไหวนำ", "แผ่นดินไหวหลัก" หรือแผ่นดินไหวตาม จะเกิดขึ้นตามลำดับของเหตุการณ์
การเกิดขึ้น.
กรณีของแผ่นดินไหวนำที่ได้รับการตรวจประมาณ 40 เปอร์เซ็นต์มาจากการเกิดแผ่นดินไหวขนาดใหญ่ และประมาณ 30 เปอร์เซ็นต์สำหรับความรุนแรงที่มากกว่า 7 แมกนิจูด โดยอาจเกิดขึ้นก่อนเพียงไม่กี่นาทีหรืออาจเป็นวันก่อนที่จะเกิดแผ่นดินไหวหลัก ตัวอย่างเช่น แผ่นดินไหวในเกาะสุมาตรา พ.ศ. 2545 ที่ได้รับการจัดให้เป็นแผ่นดินไหวนำของแผ่นดินไหวและคลื่นสึนามิในมหาสมุทรอินเดีย พ.ศ. 2547 ที่เกิดขึ้นในภายหลัง นานกว่าสองปี
บางเหตุการณ์ของการเกิดแผ่นดินไหวครั้งใหญ่ (ที่ระดับมากกว่า 8 แมกนิจูด) จะไม่เกิดแผ่นดินไหวนำ เช่น แผ่นดินไหวในประเทศอินเดียและจีน พ.ศ. 2493
ทีอาร์ที 1

ทีอาร์ที 1 เป็นสถานีโทรทัศน์แห่งแรกของประเทศตุรกี
ประวัติ.
ทีอาร์ที 1 เป็นสถานีโทรทัศน์แห่งแรกของประเทศตุรกี ทดลองออกอากาศครั้งแรกเมื่อวันที่ 31 มกราคม ค.ศ. 1968 และออกอากาศอย่างเป็นทางการ เมื่อเดือน ธันวาคม ค.ศ. 1971 นอกจากนี้ทีอาร์ที 1 ออกอากาศภาคพื้นดินไปยังประเทศ ประเทศอาเซอร์ไบจาน อีกด้วย และเมื่อวันที่ 19 พฤษภาคม ค.ศ. 2012  ทีอาร์ที 1 ได้ออกอากาศในระบบโทรทัศน์ความละเอียดสูง
แยกลาดหญ้า

แยกลาดหญ้า  หรือ แยกสามเหลี่ยมลาดหญ้า เป็นแยกที่มีจุดตัดระหว่าง ถนนลาดหญ้า, ถนนอิสรภาพ และ ถนนท่าดินแดง ตั้งอยู่ในพื้นที่ แขวงคลองสาน เขตคลองสาน กรุงเทพมหานคร โดยแยกนี้เป็นจุดเริ่มต้นของถนนอิสรภาพ และ ถนนท่าดินแดง
โครงสร้างแยก.
มีจุดตัดที่มีสัญญาณไฟจราจรภายในแยก 3 จุด ดังนี้:
ซุ้มประตูไทยซิกข์ เฉลิมพระเกียรติ.
ซุ้มประตูไทยซิกข์ เฉลิมพระเกียรติ ตั้งอยู่กลางพื้นที่สามเหลี่ยมของแยก โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดอย่างเป็นทางการเมื่อวันที่ 6 กุมภาพันธ์ พ.ศ. 2551 โดยซุ้มประตูดังกล่าวสร้างขึ้นเพื่อแสดงความจงรักภักดีของชาวซิกข์ที่มีต่อพระบาทสมเด็จพระเจ้าอยู่หัว